එංගලන්තයේ රාජාභිෂේක මංගල්‍ය ඉතිහාසයේ එක් අපූරු සිදුවීමක් 1902 වසරේත් වාර්තාවේ. හත්වෙනි එඩ්වඩ් රජතුමාගේ රාජාභිෂේක මංගල්‍යයේදීය ඒ. එවකට රාජාභිෂේක මංගල්‍යයේ වගකීම් පැවරී තිබූ කැන්ටබරියේ ආච් බිෂොප්තුමා වයෝවාද්ධ කෙනෙකි. එතුමා එඩ්වඩ් රජතුමාගේ හිසෙහි ඔටුන්න පැලඳවීමට ගිය අවස්ථාවේ මහත් අකරතැබ්බකට මුහුණ දී ඇත. බිෂොප්තුමා වෙව්ලන දැතින් රජුගේ හිස මත පැළඳවීමට ගිය ඔටුන්න බිමට වැටීමට ගොස් ඇත. එඩ්වඩ් රජතුමා එය වැටෙන්නට නොදී අල්ලා ගත් නමුත් හිසෙහි පැලඳගෙන ඇත්තේ ඉස්සරහ පස්සට හිටින ආකාරයෙනි. දෙවැනි එලිසබත් රැජිනගේ රාජාභිෂේකයට සහභාගිව ඇති අමුත්තන්ගේ ගණන 7600 කි. නමුත් එය ලෝකයේ සිටින සුපිරිම ධන කුවේරයාට වුවද මුදල් ගෙවා ලබා ගත හැකි ආරාධනාවක් නොවේ. මේ රාජාභිෂේකය පවත්වන දෙව් මැදුරේ ආසන පිළියෙල කිරීමට පවුම් හාර ලක්ෂයක්ද, බාහිර සැරසිලි සඳහා සැතැපුම් හයක් දිග පෙරහර මත මඟ සූදානම් කිරීමට පවුම් හත් ලක්ෂයක්ද වැයව ඇති අතර ආරක්ෂාව සඳහා සාමාන්‍ය යුද හමුදා සෙබළුන් 20,000 ක් කැඳවා ඇත. විසි ලක්ෂයක් මේ රාජාභිෂේකය සජීවීව හා ටෙලිවිෂනයෙන් දැක ගැනීමට පැමිණි බවද වාර්තා වේ.
රාජාභිෂේක මංගල්‍යයේදී සිදුවූ අකරතැබ්බය කුමක්ද?
ඔටුන්න බිමට වැටීමට ගොස් ඇත